फिश फार्म में प्रदूषित पानी, मछलियों की जान पर बनी
चितौडग़ढ़रोड स्थित प्रोसेस हाउसों द्वारा अवैध रूप से छोड़ा जा रहा प्रदूषित पानी गुवारडी बांध स्थित मत्स्य विभाग के फिश फार्म तक पहुंच गया है। इससे मछलियों के जीवन पर संकट जाने से मत्स्य विभाग के अधिकारियों ने प्रदूषण मंडल कार्यालय में इसकी सूचना दी। इसके बाद मंडल अधिकारियों ने ट्यूबवैल पौंड के पानी के सैंपल लिए हैं। भास्कर संवाददाता ने रविवार को मौके पर जाकर देखा कि फिश फार्म के टैंक नंबर 11 से महज बीस फीट की दूरी पर बड़े गड्ढे में प्रदूषित काला पानी भरा है जो कि अंडरग्राउंड रिस-रिस कर टैंकों में जा रहा था। टैंक में काला पानी जाने से स्पॉन (मछली के बीज) नष्ट हो रहे हैं। मौके पर मौजूद कर्मचारियों ने बताया कि प्रदूषित पानी के कारण विभाग के आठ टैंक बेकार पड़े हैं जिससे सरकार को लाखों रुपए राजस्व का नुकसान हो रहा है।
गुवारड़ी स्थित फिश फार्म के पास भरा प्रदूषित काला पानी।
दूषित पानी से होती ऑक्सीजन कम
जमीनसे रिसाव होकर रहे प्रदूषित पानी से टैंक के पानी के खराब होने तथा मछलियों के मरने की आशंका रहती है। क्योंकि पानी में घुलनशील ऑक्सीजन से ही मछलियां सांस लेती हैं। एक बार एक टैंक में पांच से दस लाख मछली का बीज डाला जाता है। प्रदूषित पानी से ऑक्सीजन की मात्रा कम हो जाने से मछलियों पर असर की संभावना है।
काले पानी का पता लगा करें कार्रवाई
मत्स्यविभाग के अधिकारियों ने मछलियों पर असर होने के अंदेशे के चलते प्रदूषण मंडल को पत्र लिखकर गुवारडी फिश फार्म में प्रदूषित पानी आने की जांच करने तथा दोषी के विरुद्ध कार्रवाई करने की मांग की।
^विभाग के टैंकों में प्रदूषित पानी आने की सूचना प्रदूषण नियंत्रण मंडल के अधिकारियों को दे दी है। आगे की कार्रवाई वे ही करेंगे। प्रदूषित पानी का आना बंद नहीं हुआ तो स्थिति गंभीर हो सकती है। अनिलजोशी, मत्स्य अधिकारी, भीलवाड़ा
^सूचनामिलने के बाद मंडल की टीम ने क्षेत्र में सर्वे किया है। आसपास के प्रोसेस हाउस का भी विजिट कर प्रदूषित पानी नहीं छोड़ने के लिए चेतावनी दी। ट्यूबवैल टैंक के पानी के सैंपल लेकर मुख्यालय भिजवाए हैं। दोषी के खिलाफ कार्रवाई की जाएगी। महावीरमेहता, आरओ, आरपीसीबी, भीलवाड़ा
hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva